Полень кяль (полекс język polski) - Польшань масторонь кяльсь. Шивалгом славянонь кяльхнень эзда фкясь. Полень кяльса корхнихть полякт (2002 ломаттнень сёрмадомать коряс 38 мильотт эряйхть Полень масторса. Тядянь кялькс сонь тага лувихть шивалгом Беларузмасторса, шивалгом Украинца, шистяма Литваса ( Вильнюс ваксса), лямбе-шистямаширень Латвияса (Даугавпилс ваксса), пялевень Румынияса ди кельме-шистямаширень Чехмасторса эряйхне. Полень кяльса корхнихть лама ломатть, конат эряйхть Германияса, Кранцмасторса, Ирландияса, Австралияса, Мексикаса, Израильца, Бразилияса, Исландияса, Ине Британияса, Америконь Аймакнень Сотксса и с. т. Омба масторса эряйхть 21 мильонда лама полякт. Сембе славянонь кяльхнень ёткса полень кяльсь омбоце вастса корхтайда коряс рузонь кяльда меле. Полень кяльть валлувкссь малады словаконь, чехонь, украинонь ди беларузонь кяльхненди.